KINNITATUD

RMK õigus- ja hangete osakonna

juhataja käskkirjaga nr 1-47.3049/1

## Hanke nimetus ja viitenumber

* 1. Hanke nimetus: **Endla metsamaja rekonstrueerimine**
  2. Viitenumber: 276334
  3. Klassifikatsioon: 45212100-7 Vabaajarajatiste ehitustööd
  4. Hankemenetluse liik: lihthange

## Hanke läbiviija

RMK õigus- ja hangete osakond

1. ***Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## Hanke tehniline kirjeldus, nõuded töö teostamiseks

* 1. Käesoleva hanke eesmärgiks on leida Töövõtja RMK Endla metsamaja rekonstrueerimiseks tööjooniste koostamiseks ja rekonstrueerimistööde teostamiseks.
  2. Tööde loetelu ja tehniline info: Endla metsamaja (kü 24801:001:1060, Kärde küla, Jõgeva vald, Jõgeva maakond) rekonstrueerimine. Lepingu maht tuleneb hankedokumentidele lisatud teostavate tööde mahud (Lisa 4).
  3. **Üldine tehniline kirjeldus** 
     1. Töövõtja peab:
        1. ehitustööde teostamisel kogu lepinguperioodi jooksul kaasama vastutava isiku (ehitustööde juht), kes peab omama vähemalt kutsekvalifikatsiooni: „Ehituse tööjuht, tase 5“ või sellega samaväärne või kõrgem kutsekvalifikatsioon, spetsialiseerumisega „üldehitustööde tegemine“.
        2. tööjooniste koostamisel peab pakkuja kaasama vastutava isiku, kes peab omama vähemalt järgmist kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon, valitava kompetentsiga "Hoone ehitusprojekti koostamine" või "Projekteerimise juhtimine".
        3. töö teostaja on kohustatud paigaldama objektile tööde teostamist kajastava stendi.
        4. töö teostaja võtab kõik vajalikud kooskõlastused kuni kasutusteatise väljastamiseni kaasaarvatult. Riigilõivud tasub tellija.
        5. tellima tööjooniste koostamise tööde kirjelduste alusel (Lisa 5).
     2. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette Tellijat.
     3. Ehitusaegsete jäätmekonteinerite, ajutise ehitusmaterjalide ladustamisplats ja pinnase ladustamine peab jääma KÜ 24801:001:1060, Endla metsamaja teenindustsooni piiresse.
     4. Pakkumuses tuleb arvestada:
        1. pakkumuse maksumus peab sisaldama töö teostamist, materjale ning materjalide, seadmete ja tööjõu transporti rekonstrueeritavale objektile.
        2. pakkumuse maksumus peab sisaldama kasutusteatise esitamiseks vajalike teostusjooniste tellimist/koostamist.
     5. Kõik objekti ehitamisel kasutatavad materjalid ja tehnilised seadmed peavad olema uued.
     6. Ehitaja peab tagama, et ehitustööd sooritataks vastavalt Ehituseadustikule jt Eesti Vabariigis kehtivate õigusaktide ja normdokumentide terviktekstidele.
     7. Tööde teostamine on lubatud vaid kaitseala valitseja (Keskkonnaamet) kirjalikult kooskõlastatud ajal ja nõusolekul. Tööd tuleb läbi viia väljaspool lindude aktiivset pesitsusperioodi. Vajalik on mh arvestada Endla looduskaitseala kaitse-eeskirja kui ka Looduskaitseseaduse sätetega. Endla metsamaja asub Endla looduskaitseala Kaasikjärve-Teosaare ning Endla järve ja Sinijärve sihtkaitsevööndis (viimases on inimeste viibimine keelatud 1. aprillist 30. juunini, muul ajal on lubatud kaitseala valitseja nõusolekul), Natura 2000 Endla loodus- ja linnualal; alale jääb kaitsealuste liikide leiukohti.
     8. Ehitusmaterjalide transpordi aeg, transpordiviis (-vahendid) ning materjalide ladustamise kohad tuleb taasesitamist võimaldaval viisil kooskõlastada Keskkonnaameti ning Tellija esindajaga. Hankedokumentide lisas 5 esitatud kaitseväärtuste väljavõtte projektalad II ja III, käsitlevad esmaseid juurdepääse Endla metsamajani; täpne juurdepääs vajab Keskkonnaameti kirjalikku kooskõlastust. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite. Kahju tekkimise kahtluse korral teavitada koheselt Tellijat ja vajadusel Keskkonnaametit. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
     9. Vältida taimkatte ja pinnase kahjustamist, sh tallamist väljaspool olemasolevat matkarada. Keelatud on materjali ja töövahendite lühiajaline paigutamine väljaspool kooskõlastatud kohtasid. Ehitustöödel kahjustatud pinnas tuleb tasandada, tasandatud aladele muru- ega heinaseemet ei külvata, vaid lastakse taastuda looduslikul taimestikul. Mistahes umbrohutõrjevahendite kasutamine ning orgaanilise aine juurde toomine objektile on keelatud.
     10. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule. Puidukonservant, kütused, õlid jm ehitusel kasutatavad võimalikud keskkonda saastavad vedelikud peavad olema ladustatud lekkekindlalt. Masinate ja seadmete tankimine ei tohi toimuda veekogudele lähemal kui 30 meetrit. Kütuste ja õlide ladustamine objektil on keelatud, ehituseks kasutatavate immutite, värvide jm ajutine päevane ladustamine on lubatud vaid vastavate kemikaalidega seotud tööde teostamise ajal. Lõikepindade immutusvahendit tuleb hoida, kasutada, käidelda ja utiliseerida vaid tootja poolt lubatud juhiseid järgides. Kohtades, kus immutiga töödeldakse lõikepindu, katta maapind immutamise kohas kile vm immuti maasse imbumist takistava tõkkega. Taimekaitsemürkide kasutamine (keemiline umbrohutõrje) ja ladustamine mistahes eesmärgil ja viisil ehitus- ja hooldustööde tegemiseks on rangelt keelatud. Sügavimmutatud puitmaterjali ei tohi põletada ja nende jääke jätta loodusesse.
     11. Pinnase planeerimisel kõrvalisele alale ja muruseemne vm külvamise vajadusel tuleb tööd eelnevalt kooskõlastada tellijaga. Pinnase planeerimine taimkattega alale on keelatud.
     12. Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.
     13. Tööd teostada vahenditega ja viisil, mis tööala ning selle ümbruse pinnast ja taimestikku võimalikult vähe kahjustaks.
     14. Töövõtja vastutab kõikide ehitustegevuses tekitatud kahjustuste, ka ehitusplatsist väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Võimalikud kahjustused alal likvideeritakse lähtuvalt konkreetsest juhtumist kooskõlastades tegevuse Tellija ning Keskkonnaametiga.
  4. Hankeleping sõlmitakse esimesel võimalusel olenevalt hankemenetluse kulgemisest ja rekonstrueerimistöid teostatakse **6 (kuue)** kuu jooksul alates lepingu sõlmimise kuupäevast. Lepingu kehtivuse tähtaeg 7 kuud alates lepingu sõlmimisest.
  5. Töödele on nõutav garantii kestvusega 2 aastat.
  6. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  7. **Objektiga on kohustuslik eelnev juhendatud tutvumine hankija määratud aegadel,** erandina kokkuleppel muul ajal**: 11.03.2024, algusega kell 10.00, eelnevalt registreeruda RMK külastuskorraldusosakond, tel. 54004851 (Andri Plato).**
  8. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
  9. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
  10. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
  11. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.
  2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
  3. Juhul, kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  4. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.
  5. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  3. Hankeleping valmistatakse sõlmimiseks ette mõistliku aja jooksul. Edukas pakkuja peab olema valmis allkirjastama hankelepingu viivitamatult pärast hankija poolt allkirjastatud lepingu esitamist.
  4. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.

## 7. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

7.1. kõigi pakkumuste või kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;

7.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 8. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

8.1. Lisa 1 – Hankelepingu vorm.

8.2 Lisa 2 – Pakkumuses kasutatavad vormid.

8.3. Lisa 3 – RMK Endla metsamaja puitkonstruktsioonide ekspertiis

8.4 Lisa 4 – Teostavate tööde mahud

8.5 Lisa 5 – Kaitseväärtuste väljavõte (versioon vastavalt juurdepääsupiirangule)